ขออนุญาตสอบถามครับเวลายืน หรือ เดิน ต่อเนื่องเป็นเวลานานๆ (ใช้แรงที่ขามากๆ) จะมีอาการปวดแปล๊บที่บริเวณ น่องขา แล้วถ้ายังฝืนยืน หรือ เดิน เป็นเวลานานๆทั้งที่รู้สึกปวด พอมานั่งพักจะรู้สึกชาที่เท้า ในบางครั้ง นั่ง หรือ นอน ก็มีอาการปวดบ้างแต่ปวดไม่รุนแรงพฤติกรรมประจำวัน รับประทานอาหารประเภท ผัด ทอด บ่อย เป็นคนสูบบุหรี่อาการประมาณนี้น่าจะเป็นโรใดบ้างครับ ขอบครับ
สวัสดีค่ะ อาการปวดบริเวณน่องขา อาจเกิดจาก- การบาดเจ็บของกล้ามเนื้อน่อง จากการใช้งานมากไป เช่น ยืนนาน เดินมาก วิ่งมาก ปั่นจักรยานมาก ออกกำลังกายมาก อาการปวดจะเป็นเฉพาะที่ มีจุดกดเจ็บที่ชัดเจน-การเกิดตะคริวจนทำให้กล้ามเนื้อหดรัดตัว ซึ่งเกิดความตึงเครียดของกล้ามเนื้อที่มากเกินไป เช่น การออกกำลังกายมากไป หรือไม่ได้บริหารกล้ามเนื้อก่อนออกกำลังกาย ร่างกายขาดน้ำ มีภาวะเกลือแร่ในร่างกายต่ำ ทานยาบางชนิดอยู่ เป็นต้น- เอ็นร้อยหวายอักเสบ (Achilles Tendinitis) แต่จะมีอาการปวดและแข็งตึงที่เอ็นร้อยหวายซึ่งอยู่หลังส้นเท้า ซึ่งอาจปวดลามมาถึงน่องขาได้- โรคหลอดเลือดแดงส่วนปลายตีบ มักพบในผู้สูงอายุ หรือมีโรคประจำตัว เช่น เบาหวาน ไขมันในเลือดสูง รวมถึงผู้ที่สูบบุหรี่ เป็นต้น อาการปวดจะเกิดเมื่อมีการใช้ขาทำงาน และดีขึ้นเมื่อพัก- มีตัวอ่อนพยาธิตัวตืดในกล้ามเนื้อ ซึ่งเกิดจากการทานเนื้อหมู เนื้อวัวที่ไม่สุก หรือกึ่งดิบกึ่งสุก ตัวอ่อนของพยาธิอาจเคลื่อนออกจากลำไส้แล้วสร้างถุงน้ำหุ้มตัวอ่อนเป็นระยะตัวอ่อนเม็ดสาคูตามอวัยวะต่างๆ เช่น ตา กล้ามเนื้อ หัวใจ หรือสมอง ซึ่งหากเข้ากล้ามเนื้อ ก็อาจทำให้มีอาการปวดได้หากยังคงเกิดอาการปวดน่องเมื่อใช้งาน คือเดิน หรือยืน โดยที่ไม่ได้มาเกินไป และไม่ได้มีการออกกำลังกายที่มากเกินไปด้วย ก็ควรไปพบแพทย์เพื่อตรวจหาสาเหตุค่ะ เพราะหากมีการสูบบุหรี่มานาน รวมถึงชอบทานอาหารที่มีไขมันสูง ก็อาจมีโอกาสเป็นโรคหลอดเลือดแดงตีบได้ ดังนั้น ก็ควรพยายามเลิกการสูบบุหรี่ด้วยค่ะ และหากดื่มแอลกฮอล์ ก็ควรงดด้วยเช่นกันค่ะในเบื้องต้น เมื่อเกิดอาการปวด ก็ควรพักการใช้งาน และอาจแช่ขาในน้ำอุ่นดูค่ะ